Om Lokalitetstjenester og anonymitet

Lokalitetstjenester giver programmer og websteder mulighed for at indsamle og bruge oplysninger på grundlag af computerens aktuelle position. Din omtrentlige position bestemmes vha. oplysninger fra lokale Wi-Fi-netværk og indsamles af Lokalitetstjenester på en måde, så du ikke kan identificeres personligt.

Når du bruger Spotlight- eller Safari-forslag i Safari, sendes lokaliteten på din Mac til Apple, når du du sender en forespørgsel til Spotlight eller Safari, for at gøre Spotlight- og Safari-forslag mere relevante og for at forbedre andre Apple-produkter og -tjenester. Hvis du slår Lokalitetstjenester fra ifm. Spotlight- og Safari-forslag, sendes din præcise lokalitet ikke til Apple. For at kunne levere relevante søgeforslag bruger Apple muligvis IP-adressen på din internetforbindelse til at anslå din omtrentlige lokalitet ved at matche den med et geografisk område.

De programmer, som du har givet tilladelse til at bruge Lokalitetstjenester, vises i vinduet Anonymitet i Sikkerhed & anonymitet. Afkrydsningsfelter viser, om Lokalitetstjenester er slået til eller fra for et program. Hvis du ikke vil tillade Lokalitetstjenester til et eller flere programmer, kan du slå det fra ved at fravælge afkrydsningsfelterne ud for programmet. Hvis du slår Lokalitetstjenester fra for et program, bliver du bedt om at slå det til igen, næste gang programmet prøver at bruge dine lokalitetsdata.

Du kan også slå Lokalitetstjenester helt fra ved at fravælge muligheden Slå lokalitetstjenester til i vinduet Anonymitet i Sikkerhed & anonymitet. Selvom du slår Lokalitetstjenester fra, kan tredjepartsprogrammer og -websteder evt. stadig bruge andre måder at bestemme din lokalitet på. Af sikkerhedsmæssige årsager kan lokalitetsoplysninger om din Mac dog blive brugt ved nødopkald for at hjælpe svartjenester, hvad enten Lokalitetstjenester er slået til eller ej.

Hvis du giver tredjepartsprogrammer eller -websteder lov til at bruge din aktuelle lokalitet, er du underlagt de pågældende tredjeparters betingelser og regler for beskyttelse af personlige oplysninger og ikke Apples. Du bør gennemgå deres betingelser og regler for beskyttelse af personlige oplysninger for at finde ud af, hvordan dine lokalitetsoplysninger behandles og bruges.

Når du bruger disse funktioner indvilger du i, at Apple og dets datterselskaber og repræsentanter overfører, indsamler, vedligeholder, bearbejder og bruger disse oplysninger som beskrevet ovenfor. 

Oplysninger indsamlet af Apple vil til enhver tid blive behandlet i overensstemmelse med Apples anonymitetspolitik, som kan læses på www.apple.com/dk/privacy.